LĪGUMS B3-2019/____
par remontu veikšanai nepieciešamo materiālu piegādi.
Rīgā,








2019. gada ___.____________
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk – PIRCĒJS), kuru, saskaņā ar statūtiem, pārstāv valdes priekšsēdētājs Imants Paeglītis, valdes loceklis Vilnis Lietuvietis un valdes loceklis Kaspars Plūme, no vienas puses, un 

SIA „Tirdzniecības nams „Kurši””, reģistrācijas Nr. 40003494995, juridiskā adrese Brīvības gatve 301, Rīga, LV-1006 (turpmāk – PIEGĀDĀTĀJS), kuru, saskaņā ar statūtiem, pārstāv valdes priekšsēdētājs Agnis Bērziņš un valdes loceklis Deņiss Petrovs, no otras puses, katrs atsevišķi turpmāk saukts arī “Puse”, bet abi kopā - “Puses”, 
pamatojoties uz PASŪTĪTĀJA rīkotā atklāta konkursa " Remontu veikšanai nepieciešamie materiāli”, ID Nr. RAKUS 2019/35K, turpmāk tekstā – Konkurss, rezultātiem, noslēdz šo līgumu (turpmāk – Līgums), par sekojošo:
1. Līguma priekšmets

1.1. Līguma priekšmets ir remontu veikšanai nepieciešamo materiālu (turpmāk tekstā – Preces) piegāde SIA „Rīgas Austrumu klīniskā universitātes slimnīca” struktūrvienībām, saskaņā ar Piegādātāja Konkursam iesniegtajā piedāvājumā norādītajām vai zemākām cenām.

1.2. Preču nosaukumi, prognozējamais Preču daudzums, tehniskās specifikācijas un maksimālās cenas ir noteiktas Līguma Pielikumā Nr.1 „Tehniskā specifikācija – Finanšu piedāvājums”. 
1.3. Piegādātājs apņemas piegādāt Pircējam, bet Pircējs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma Pielikumā Nr.1.

1.4. Ja Līguma darbības laikā Piegādātājs rīko akcijas, kuru laikā Konkursā piedāvātās Preces tiek pārdotas par zemākām cenām nekā Konkursa piedāvājumā, Piegādātājs par to informē Pircēju un piegādā Pircējam šīs Preces par akcijas cenām.

1.5. Pircējam nav pienākums iepirkt precīzi Līguma Pielikumā Nr.1 norādīto katras Preču vienības apjomu, bet tādu daudzumu, kāds nepieciešams Pircēja darbības nodrošināšanai. Piegādātājam nav pretenziju, ka Pircējs iepērk tādu Preču daudzumu, kāds nepieciešams Pircēja darbības nodrošināšanai.
2. Līguma summa, Preču cenas un norēķinu kārtība

2.1. Līguma summa ir līdz EUR 215 198,80 (divi simti piecpadsmit tūkstoši viens simts deviņdesmit astoņi euro, 80 centi) bez pievienotās vērtības nodokļa (turpmāk tekstā – PVN). PVN Puses savstarpējos norēķinos piemēro un maksā atbilstoši normatīvajos aktos noteiktajai likmei. PVN izmaiņu gadījumā Puses jauno PVN likmi piemēro ar datumu, no kura tā stājas spēkā.

2.2. Preču cenas tiek noteiktas euro atbilstoši Piegādātāja Konkursam iesniegtā piedāvājuma cenām un ir norādītas Līguma Pielikumā Nr.1.

2.3. Preču cenās ir iekļauti visi nodokļi un nodevas, piegādes izdevumi, transporta un muitas izdevumi, kas rodas Piegādātājam sakarā ar Preču ievešanu Latvijas Republikā un tās piegādi Pircējam saskaņā ar šo Līgumu. Pircējam nav pienākuma veikt nekādus citus papildu maksājumus.

2.4. Par atbilstoši Līguma noteikumiem piegādātām Precēm Pircējs apmaksu veic bankas pārskaitījuma veidā 30 (trīsdesmit) dienu laikā pēc Preču pavadzīmes – rēķina abpusējas parakstīšanas.
2.5. Līgumā noteiktie maksājumi uzskatāmi par veiktiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu.
3. Līguma darbības termiņš

3.1. Līgums stājas spēkā ar tā abpusējas parakstīšanas brīdi un ir spēkā līdz brīdim, kad iestājas viens no šādiem nosacījumiem:

3.1.1. aprit 3 (trīs) gadi no Līguma noslēgšanas;

3.1.2. izlietota visa Līguma 2.1.punktā noteiktā Līguma summa.

3.2. Ja Pasūtītājs nav noslēdzis jaunu iepirkuma līgumu attiecībā uz šī Līguma priekšmetu Līguma darbības laikā, Puses ir tiesīgas vienoties par Līguma darbības pagarinājumu līdz nākamā Pasūtītāja iepirkuma līguma spēkā stāšanās brīdim. 
3.3. Pusēm ir tiesības priekšlaicīgi izbeigt Līguma darbību abpusēji rakstiski vienojoties.

4. Pasūtījumu veikšana

4.1. Katrā pasūtījumā Pircējs norāda nepieciešamo Preču sortimentu, daudzumu, nepieciešamo piegādes datumu un piegādes adresi vai izvēloties Preces tirdzniecības vietā. Pasūtījumu apjomus un veikšanas intervālus Pircējs izvēlas pēc saviem ieskatiem.

4.2. Pasūtījumus veic Pircēja atbildīgās personas, informējot Piegādātāja pilnvaroto personu Guntis Pakalns pa tālr. 67878568, mob. tālr.29459004 vai e-pastu: guntis.pakalns@kurshi.lv. 

4.3. Pircēja atbildīgās personas pasūtījumu veikšanai un piegādāto Preču pieņemšanai:

4.3.1. Stacionārā „Gaiļezers” – Valentīna Makuševa, tālr. 67042726, e-pasts: valentina.makuseva@aslimnica.lv; 

4.3.2. Stacionārā „Latvijas Onkoloģijas centrs” – Anna Bite, tālr. 67043109, e-pasts: anna.bite@aslimnica.lv; 
4.3.3. Stacionārā „Biķernieki” – Intars Krēvics, tālr. 67038207, e-pasts: intars.krevics@aslimnica.lv;

4.3.4. Stacionārā „Latvijas Infektoloģijas centrs” – Māris Zirdziņš, tālr. 67014515, e-pasts: maris.zirdzins@aslimnica.lv; 

4.3.5. Stacionārā „Tuberkulozes un plaušu slimību centrs” – Jānis Gaveika, tālr.67048207 e-pasts: janis.gaveika@aslimnica.lv;
4.3.6. Latvijas Patoloģijas centrs – Ainars Simanovičs tālr. 67536376, e-pasts: ainars.simanovics@aslimnica.lv.
5. Preces kvalitāte

5.1. Piegādātājs apņemas piegādāt Preces pienācīgā kvalitātē un atbilstošā iepakojumā. 

5.2. Piegādātājs atbild par Preču kvalitāti un sedz Pircējam un trešajām personām visus ar Preces neatbilstību kvalitātei saistītos zaudējumus. Precēm jābūt iepakotām tā, lai transportēšanas un glabāšanas laikā saglabātos nemainīga Preču kvalitāte.

5.3. Bojātu un pasūtījumam neatbilstošu Preci Piegādātājs apmaina pret atbilstošu Preci 2 (divu) darba dienu laikā pēc defekta akta saņemšanas no Pircēja. Izdevumus, kas saistīti ar Preču apmaiņu, sedz Piegādātājs. Piegādātājs ir arī atbildīgs par Preču trūkumiem, kas atklājušies pēc Preču pieņemšanas, un kas radušies bez Pircēja vainas.
5.4. Precēm jābūt marķējumam un instrukcijām latviešu valodā atbilstoši spēkā esošiem normatīvajiem aktiem.

5.5. Līdz Preču nodošanas brīdim, ko apliecina Preču pavadzīme – rēķins, visu risku par Preču bojāeju vai zudumu nes Piegādātājs.

5.6. Īpašuma tiesības uz Precēm pāriet no Piegādātāja uz Pircēju pēc attiecīgo Preču apmaksas.
6. Preču piegādes un saņemšanas kārtība
6.1. Piegādes noteikumi – DDP (INCOTERM 2010).

6.2. Preces tiek piegādātas atsevišķās partijās atbilstoši Pircēja veiktiem pasūtījumiem. 
6.3. Preču piegādes vietas:

6.3.1. Stacionārs „Gaiļezers”, Hipokrāta ielā 2, Rīgā;

6.3.2. Stacionārs „Latvijas Onkoloģijas centrs”, Hipokrāta ielā 4, Rīgā;

6.3.3. Stacionārs „Biķernieki”, Lielvārdes ielā 68, Rīgā;

6.3.4. Stacionārs „Latvijas Infektoloģijas centrs”, Linezera ielā 3, Rīgā;

6.3.5. Stacionārs „Tuberkulozes un plaušu slimību centrs”, Upeslejās, Stopiņu novadā;
6.3.6. Latvijas Patoloģijas centrs, Hipokrāta ielā 2, Rīgā.
6.4. Piegādātājs izpilda Pircēja veiktos pasūtījumus, bez maksas Pircējam piegādājot visas pasūtījumos norādītās Preces 2 (divu) darba dienu laikā no pasūtījuma veikšanas dienas, ja vien Puses konkrētajā pasūtījumā nav vienojušās citādi. Konkrēts Preču piegādes laiks tiek saskaņots ar Pircēja atbildīgo personu.

6.5. Preču piegādi, izkraušanu un novietošanu Pircēja telpās nodrošina Piegādātājs, izmantojot savu transportu un darbaspēku, vai izsniedzot preci Pircēja atbildīgajai personai tirdzniecības vietā, ja Pircēja atbildīgā persona ir atteikusies no Preču piegādes. Veicot Preču piegādi, Piegādātājs ir atbildīgs par Preču transportēšanas apdrošināšanas izdevumiem.

6.6. Par Preču nodošanu tiek sastādīti un abpusēji parakstīti Preču pavadzīmes – rēķini, kas apliecina to, ka pasūtījums ir izpildīts. Preču pavadzīmēs – rēķinos tiek fiksēts piegādātās Preces sortiments, daudzums un cena atbilstoši šī Līguma Pielikumam Nr.1. Saņemot piegādātās Preces, Pircēja atbildīgā persona pārbauda piegādāto Preču atbilstību pasūtījumam un Preču pavadzīmei – rēķinam. Ja piegādātas atbilstošas Preces, Pircējs izdara atzīmi uz pavadzīmes – rēķina par Preču pieņemšanu. 
7. Pretenziju kārtība

7.1. Pretenzijas par Preču kvalitāti, iepakojumu vai citu neatbilstību (tai skaitā par trūkumiem, kas konstatēti pēc Preču pieņemšanas) Pircējs fiksē defekta aktā. Pircējs defekta aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā.
7.2. Piegādātājs apmaina neatbilstošās Preces pret atbilstošām Precēm 2 (divu) darba dienu laikā pēc defekta akta saņemšanas no Pircēja. Izdevumus, kas saistīti ar Preču apmaiņu, sedz Piegādātājs. 
7.3. Pircējam ir arī tiesības apmainīt Preci tirdzniecības vietā.
8. Pušu saistības

8.1. Piegādātājs apņemas:
8.1.1. Veikt savlaicīgu Preču piegādi saskaņā ar šī Līguma noteikumiem un informēt Pircēju, ja nav iespējama savlaicīga pasūtīto Preču piegāde.

8.1.2. Ne vēlāk kā 2 (divu) darba dienu laikā informēt Pircēju, ja Preces vairs nav iespējams piegādāt. Ja Piegādātājs vairs nespēj piegādāt Līguma Pielikumā Nr.1 norādītās Preces no viņa neatkarīgu iemeslu dēļ, bet Piegādātājs var nodrošināt tādas pašas vai augstākas kvalitātes tehnoloģiski un funkcionāli analogu Preci par cenu, kas nav augstāka par Līguma Pielikumā Nr.1 norādītās Preces cenu, Pircējs ir tiesīgs veikt Piegādātāja piedāvātās analogās Preces pārbaudi un atbilstības gadījumā Puses var noslēgt rakstveida vienošanos par analogās Preces piegādi, izdarot grozījumus Līgumā. 
8.1.3. Piegādāt Preces ne dārgāk par Konkursam piedāvātajām cenām visā Līguma darbības laikā.

8.1.4. Piegādāt Preces pienācīgā kvalitātē, apmainot bojātās un neatbilstošās Preces uz sava rēķina Līgumā noteiktā termiņā. 

8.1.5. Uzņemties atbildību par Pircējam un trešajām personām nodarīto kaitējumu, kas tiem radies sakarā ar Preču kvalitātes trūkumu.

8.1.6. Nodrošināt Pircējam iespēju iegādāties šī Līguma Pielikumā Nr.1 norādītās Preces šādās Piegādātāja tirdzniecības vietās (kuras ir nodrošinātas ar netraucētu piebraukšanu un bezmaksas autostāvvietu):
8.1.6.1.  Brīvības gatve 301, Rīga, LV1006;
8.1.6.2.  “Kurši” Dreiliņi, Stopiņu novads, LV-2130;
8.1.6.3.  Kurzemes prospekts 3, K-1, Rīga, LV-1067
8.2. Pircējs apņemas:
8.2.1. Pieņemt Piegādātāja atbilstoši Līguma noteikumiem piegādātās Preces.

8.2.2. Līgumā noteiktajā termiņā veikt samaksu Piegādātājam par atbilstoši Līguma noteikumiem piegādātajām Precēm saskaņā ar attiecīgajām Preču pavadzīmēm – rēķiniem.
9. Pušu atbildība
9.1. Par katru Preču piegādes nokavēšanas gadījumu Pircējs ir tiesīgs pieprasīt no Piegādātāja līgumsodu 10% (desmit procenti) apmērā par katru nokavēto dienu no nokavētās piegādes (pasūtījuma) kopsummas, bet ne vairāk kā 10% (desmit procenti) no kopējās Līguma summas.
9.2. Par katru nokavēto samaksas dienu, ja kavējums radies Pircēja vainas dēļ, Piegādātājs ir tiesīgs pieprasīt no Pircēja līgumsodu 10% (desmit procenti) apmērā no nesamaksātās summas, bet ne vairāk kā 10% (desmit procenti) apmērā no nesamaksātās summas. 
9.3. Ja Piegādātājs nevar piegādāt Preces, atsakās piegādāt Preces par Pielikumā Nr.1 noteiktām vai zemākām cenām, vai tās analogu kā noteikts Līguma 8.1.2.punktā, Pircējs ir tiesīgs par katru šādu Preču pozīciju pieprasīt no Piegādātāja līgumsodu EUR 50,00 (piecdesmit euro, 00 centi) apmērā.

9.4. Pircējam ir tiesības vienpusēji izbeigt Līgumu, neatlīdzinot Piegādātājam zaudējumus, ja Piegādātājs pārkāpj kādu no Līguma noteikumiem – kavē Preču piegādi vai nepiegādā Preci (gada laikā trīs un vairāk reizes) vai atsakās piegādāt Preces par Līguma Pielikumā Nr.1 norādītajām cenām, vai piegādā nekvalitatīvas Preces, vai pārkāpj citus Līguma noteikumus. Šajā gadījumā Piegādātājs ir tiesīgs pieprasīt no Pircēja līgumsodu 10% (desmit procenti) apmērā no Līguma 2.1.punktā noteiktās Līguma summas.

9.5. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi.
9.6. Ja Līgums tiek izbeigts Piegādātāja vainas dēļ, tas sedz visus zaudējumus, kas no tā rodas Pircējam.

9.7. Nevienai no Pusēm nav tiesīga nodot savas tiesības, kas izriet no šī Līguma, trešajām personām bez otras Puses rakstiskas piekrišanas.
10. Nepārvarama vara

10.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi (Force Majeure) kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, kā arī valsts varas vai pārvaldes institūciju lēmumi vai rīcība, kas nepieļauj Līguma noteikumu izpildi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.

10.2. Ja šie apstākļi turpinās vairāk kā 1 (vienu) mēnesi, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 20 dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.

10.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
11. Citi noteikumi
11.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.

11.2. Līguma grozījumi pieļaujami tikai PIeL 61. pantā noteiktajos gadījumos un kārtībā.

11.3. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.

11.4. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.

11.5. Pušu domstarpības, kas saistītas ar Līguma izpildi, tiek risinātas savstarpēju sarunu veidā. Gadījumā, ja Puses nevar vienoties sarunu veidā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.

11.6. Ja Līguma darbības laikā notiek Pušu reorganizācija, Puses tiesības un pienākumus realizē tās saistību pārņēmējs.

11.7. Juridiskās adreses vai bankas rekvizītu maiņas gadījumā Pušu pienākums ir 7 (septiņu) dienu laikā paziņot par to otrai Pusei.

11.8. Pircēja pilnvarotā persona šī Līguma izpildes un kontroles veikšanai, kā arī komunikācijai ar Piegādātāju ir Regīna Rutkus, tālr. 67042999, e-pasts: regina.rutkus@aslimnica.lv.
11.9. Piegādātāja pilnvarotā persona šī Līguma izpildes un kontroles veikšanai, kā arī komunikācijai ar Pircēju ir Guntis Pakalns, tālr.29459004, e-pasts guntis.pakalns@kurshi.lv.
11.10. Līgums sastādīts uz 6 (sešām) lapām 2 (divos) eksemplāros. Katram Līguma eksemplāram pievienots pielikums Nr.1 „Tehniskā specifikācija – Finanšu piedāvājums” uz 6 (sešām) lapām. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.

Pušu rekvizīti un paraksti

	PIRCĒJS:
	PIEGĀDĀTĀJS:

	SIA „Rīgas Austrumu klīniskā 
universitātes slimnīca”

Reģ. Nr. 40003951628

Adrese: Hipokrāta iela 2, Rīga, LV-1038

Banka: AS Swedbank

Bankas kods: HABALV22

Konta Nr. LV24HABA0001407045805

____________________________

I. Paeglītis
____________________________

K. Plūme 

____________________________

V. Lietuvietis

